Document ID: /roh_data/filtered/fineweb-2-filterrobots_roh.jsonl.gz/27194

A Hergilswil en il chantun Sutsilvania è in aviun pitschen crudà giu la sonda avant mezdi. Sco la polizia dal chantun Sutsilvania ha confermà envers la «Luzerner Zeitung», han 4 persunas pers lur vita durant l'accident. Tar las unfrendas sa tractia da duas persunas creschidas e dus uffants minorens da la Svizra Centrala.
Las circumstanzas da l'accident n’èn anc betg enconuschentas. Pervia da l'accident haja il conturn tschiffà fieu. Pumpiers, la Rega, la Polizia chantunala e servetschs da salvament èn en acziun.
RR novitads 12:00 +